|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  MAR22060023 Frumvarp til laga um breytingu á lögum um stjórn fiskveiða (rafvæðing smábáta).   |
| **Ráðuneyti /verkefnisstjóri** | Matvælaráðuneyti/skrifstofa sjávarútvegs.  |
| **Innleiðing EES-gerðar?** | [ ]  Já[x]  Nei |
| **Dags.** |  17.08.2022 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í 6. gr. a. í lögum nr. 116/2006, um stjórn fiskveiða, er fjallað um strandveiðar; um leyfi, tímabil, svæðaskiptingu, aflamagn og önnur skilyrði strandveiða, m.a. um að hverju fiskiskipi sé heimilt að draga 650 kg, í þorskígildum talið, af kvótabundnum tegundum í hverri veiðiferð. Matvælaráðuneytið áformar að leggja fram frumvarp til laga sem á að stuðla að því að eigendur smábáta eða minni fiskiskipa sjái hvata til þess að fjárfesta í nýjum bátum eða skipum eða gera breytingar á bátum og skipum sínum þannig að þau gangi fyrir rafmagni með drifrafhlöðum í stað jarðefnaeldsneytis. 1. **Hvert er úrlausnarefnið?**

Áform um lagasetningu snúa að því að leggja til ákvæði til bráðabirgða í lög nr. 116/2006 þannig að þeim smábátum eða fiskiskipum sem knúin eru eingöngu rafmagni verði heimilt að sækja um að landa 750 kg, í þorskígildum talið, af kvótabundnum tegundum í hverri veiðiferð á strandveiðum á fiskveiðiárinu 2022/2023 í stað 650 kg.1. **Að hvaða marki duga gildandi lög og reglur ekki til?**

Ekki er að finna þá hvata í lögum um stjórn fiskveiða sem ætlunin er að leggja til með þessum áformum. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í fjármálaáætlun 2023-2027 er fyrirhugað frumvarp á málefnasviði 13 – Sjávarútvegur og fiskeldi og fellur undir málaflokk 13.10. Frumvarpið fellur vel að meginmarkmiðum málefnasviðsins, þ.e. að tryggja að íslenskur sjávarútvegur verði áfram í fremstu röð á alþjóðavísu með sjálfbærri auðlindanýtingu, verðmætasköpun og kolefnishlutleysi. Þá er í stjórnarsáttmála kveðið á um orkuskipti í sjávarútvegi og er fyrirhugað frumvarp hluti af þeim verkefnum sem ýta undir orkuskipti í sjávarútvegi og verður áframhaldandi vinna í þeim efnum ennfremur byggð á tillögum úr nýlega útgefinni skýrslu um græn skref í sjávarútvegi.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Í stjórnarsáttmála er lýst yfir að loftslagsmál verði sett í forgang. Lögð verði áhersla á markvissar og metnaðarfullar aðgerðir til að draga úr losun og hraða orkuskiptum á öllum sviðum. Markmiðið verði að Ísland nái kolefnishlutleysi og fullum orkuskiptum eigi síðar en árið 2040 og verði þá óháð jarðefnaeldsneyti fyrst ríkja. Markmið stjórnvalda eru að skapa sjávarútvegi skilyrði til aukinnar verðmætasköpunar með sjálfbæra nýtingu og vistkerfisnálgun að leiðarljósi. Draga verður úr losun gróðurhúsalofttegunda við fiskveiðar. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Það gæti tekið lengri tíma að rafvæða smábáta og kanna þá möguleika sem gætu haft jákvæð áhrif á kolefnishlutleysi Íslands til lengri tíma. 1. **Önnur úrræði en lagasetning sem metin hafa verið**

 Í 5. tölul. 5. mgr. 6. gr. a. laga um stjórn fiskveiða er skýr takmörkun á heimildum hvað varðar þyngd afla í hverri veiðiferð á strandveiðum. Til þess að hægt sé að setja hvata til rafvæðingar smábáta er nauðsynlegt að gera breytingar á ákvæðum laganna og veita skýra heimild fyrir slíkum hvötum þannig að rafvæddir bátar geti dregið meira magn í hverri veiðiferð.1. **Mögulegar leiðir við lagasetningu**

Þar sem um er að ræða áherslur sem gilda eiga í tiltekinn tíma er rétt að miða við ákvæði til bráðabirgða í lög um stjórn fiskveiða.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Að leggja til að í ákvæði til bráðabirgða við lög um stjórn fiskveiða sé gert ráð fyrir að smábátar sem knúnir eru eingöngu rafmagni geti sótt um að fá úthlutað aflamarki upp á 750 kg. í hverri veiðiferð á strandveiðum fiskveiðiárið 2022/2023.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Sjá D.1. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga? Nei.**
2. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? Nei.**
3. **Er önnur grundvallarlöggjöf sem taka þarf tillit til? Nei.**
 |
| 1. **Samráð**
 |
| 1. **Hverjir eru helstu hagsmunaaðilar?** Fiskistofa. Aðilar sem hyggjast rafvæða skip sem falla undir ákvæði 6. gr. a. laga um stjórn fiskveiða. Landssamband smábátaeigenda, Strandveiðifélag Íslands, Samtök fyrirtækja í sjávarútvegi, Hafnarsamband Íslands, Innviðaráðuneytið, Samgöngustofa, Samorka.
2. **Er skörun við stjórnarmálefni annarra ráðuneyta? Nei.**
3. **Samráð sem þegar hefur farið fram.**

Samráð hefur ekki farið fram.1. **Fyrirhugað samráð**

Áform um lagasetningu verða birt í samráðsgátt stjórnvalda sem og drög að frumvarpi til laga. Hagsmunaaðilum verður tilkynnt sérstaklega um áformin og birtingu þeirra í samráðsgátt. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**  Ekki er talið að frumvarpið muni hafa fjárhagsáhrif á ríkissjóð verði það að lögum. Það hvetur til orkuskipta í fiskveiðum og styður þar með markmið stjórnvalda um að Ísland nái kolefnishlutleysi og fullum orkuskiptum eigi síðar en árið 2040.
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?** Það er undir þeim komið sem nýta sér heimildina. Fiskistofa myndi þurfa að innleiða nýjan skráningarflokk fyrir strandveiðar í sín kerfi.
2. **Hvaða forsendur þurfa að vera fyrir hendi til að lagasetning beri árangur?** Löggjöfin ber árangur ef fleiri smábátar eða skip verða rafvædd. Umræddur hvati þarf því að vera þess eðlis að eigendur skipa sjái hag sinn í að rafvæða skipin, og mega því veiða meira magn í hverri veiðiferð.
3. **Mælikvarðar á árangur og útkomu.** Fjöldi rafvæddra skipa og samdráttur í notkun dísilolíu.
4. **Hefur verið hugað að því að afla gagna til að meta árangur þegar þar að kemur?** Hægt verður að kalla eftir gögnum frá Fiskistofu eftir fiskveiðiárið um þá aðila sem nýta sér þessa heimild.
 |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |